
NARVA LINNAVALITSUSE
M Ä Ä R U S

Narva                                                                                
___.06.2014. a. nr ____

Narva Linnavalitsuse 05.11.2008 määruse nr 1399
„Konkursi „Narva linna kaunis kodu“ läbiviimise kord” muutmine

Määrus kehtestatakse kohaliku omavalitsuse korralduse seaduse § 30 lõike 1 punkti 3  ja haldusmenetluse seaduse § 68 lõike 2 alusel.

§1. Narva Linnavalitsuse 05.11.2008 määruses nr 1399 „Konkursi „Narva linna kaunis kodu“ läbiviimise kord” (edaspidi määrus) tehakse järgmised muudatused:

1) paragrahvi 1 lõige 3 muudetakse ja sõnastatakse järgmiselt:
„(3) Konkurss viiakse läbi Mittetulundusühingu Eesti Kodukaunistamise Ühendus poolt Eesti Vabariigi Presidendi patronaaži all korraldatava üleriigilise kodukaunistamise konkursi „Eesti kaunis kodu“ raames.”; 

2) paragrahvi 1 lõige 4 muudetakse ja sõnastatakse järgmiselt:

„(4) Üleriigiliste konkursside „Parim tööstusmaastik“, „Parim tervisespordirajatis“, „Kauneim kortermaja“, „Energiasäästlik kaunis kodu“ ja „Kaunis muinsuskaitseobjekt“ raames esitab Ametiasutus kanditaatide olemasolul ühe kandidaadi hindamiseks Mittetulundusühingule Eesti Kodukaunistamise Ühendus“;
3) paragrahvi 3 lõige 1 muudetakse ja sõnastatakse järgmiselt:

„(1) Parimate heakorrastatud kruntide väljaselgitamine toimub kolmes kategoorias:

1) Eramu- ja aianduskrundid;

2) Korterelamute krundid;
3) Sotsiaal-, äri-, tootmisobjektide ja haridusasutuste krundid.
4) lisatakse määruse paragrahvi 3 lõige 3 järgmises sõnastuses:

„(3) Komisjon võib väärilise kandidaadi olemasolul määrata auhinna „Parim taaskasutus“ sõltumata osalemise kategooriast“.
§2. Määrus jõustub seadusega sätestatud korras. 

